I tre uger har lygtepælene i hele Nordjylland været udsmykket med folketingskandidaternes koryfæer og der er nærmest tradition for at nogle af dem hænger der også lang tid efter, valget er afgjort. Men den nye dreng i klassen - Alternativet - der spås omkring fem procent af danskernes stemmer er i Aalborg allerede før valget bliver ringet af klokken 20 igang med at pille deres plakater ned. - Vi piller dem ned, fordi vi synes ikke, de skal være her efter valget, så vi piller dem ned der hvor vi kan i Aarhus, Aalborg og København og så tager vi resten ned i løbet af de næste par dage, siger Mark Blumenkraz, der er formand i Alternativets bestyrelse. Partiet opfordrer samtidig de andre partier til at følge deres eksempel, så byerne og lygtepælene hurtigst muligt kan komme til at ligne sig selv igen.

Referat:
Allerede før valgstederne lukker er den nye dreng i klassen - Alternativet - igang med at pille deres valgplakater ned.